


Z A P I S N I K
s 16. sjednice Vijeća Mjesnog odbora Jelenovac,  održane, 21. rujna 2022. godine u Mjesnoj samoupravi Jelenovac, Ilica 181
s početkom u 14:00 sati

NAZOČNI ČLANOVI VIJEĆA:
Ivo Zagorec, Darija Mažuran-Bučević, Ivo Kuzmanić, Lucija Petrač, Branko Kasalo

Predsjedava Ivo Zagorec, predsjednik Vijeća. Konstatira da je nazočno 5 od ukupno 5 članova čime su ispunjeni uvjeti za pravovaljano donošenje odluka.

Predsjednik daje na usvajanje Zapisnik s 15. sjednice održane 30. kolovoza 2022. Zapisnik jednoglasno usvojen.
Predsjednik predlaže usvajanje dnevnog reda. 
Dnevni red daje na glasovanje.
Jednoglasno usvojen slijedeći: 

           DNEVNI RED

1. Vrhovec  233-245, prijedlog za proširenje ulice
2. Jelenovac 20 i Vinogradi ( okretište busa linija 141) – postavljanje oglasnih ploča
3. Informacije, pitanja  i prijedlozi



Ad. 1.	Vrhovec  233-245, prijedlog za proširenje ulice 

Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
 Vijeće  jednoglasno donosi  


ZAKLJUČAK
o prijedlogu za proširenje ceste Vrhovec   233-245

1. Vijeću Mjesnog odbora Jelenovac se obratio Ž. B. sa prijedlogom za proširenje  ceste Vrhovec  od kbr. 233 do 245. Na navedenom dijelu (cca 150 metara)  postavljeni su semafori kako bi  se omogućio prolazak autobuse linije 129.
Do proširenja nije bilo moguće doći jer se nisu svi vlasnici htjeli izmaknuti u svrhu proširenja ceste.
2. Podnositelj navodi da su promijenjeni vlasnici koji su se voljni ustupiti dio svojih  parcela potrebnih za proširenjem ceste.
Proširenjem ulice bi se stvorili uvjeti za uklanjanje semafora. 
3. Vijeće podržava prijedlog te traži da nadležnog gradski ured da poduzme potrebne radnje za realizaciju istog.
4. Ovaj Zaključak se dostavlja  Gradskom uredu za mjesnu samoupravu, civilnu  zaštitu i sigurnost na daljnje postupanje.





Ad. 2.  Jelenovac 20 i Vinogradi ( okretište busa linija 141) – postavljanje oglasnih ploča
Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno donosi  


ZAKLJUČAK
                                        o prijedlogu za postavu oglasnih ploča, 
                                  Jelenovac 20 i Vinogradi ( okretište busa linija 141) 

1. Vijeće traži da se postave oglasne ploče na lokacijama  Jelenovac 20 i Vinogradi (okretište busa linije 141).
          Na okretištu je postojala oglasna ploča koja je uklonjena  radi hitne intervencije.
 
2. Ovaj zaključak se dostavlja Gradskom uredu za mjesnu samoupravu, civilnu zaštitu i sigurnost.


Ad. 3  Informacije, pitanja  i prijedlozi
 
  Lucija Petrač napominje da su spremnici na području MO Jelenovac pretrpani i da ih    
  treba češće prazniti.
Darija Mažuran kaže da se nadograđuje nekretnina u  Vinogradskoj 12, ne postoji tabla o gradilištu. Komunalni redari bi trebali provjeriti o čemu radi.

  Obzirom da se nitko ne javlja za riječ predsjednik zatvara sjednicu.

 Sjednica završila u 14:45 sati.

